Suchinthana/ta-wikipedia huggingface dataset:
வில்லியம் மார்க்கோவிட்சு

வில்லியம் மார்க்கோவிட்சு  (William Markowitz) (பிப்ரவரி 8, 1907,  மெல்சு, ஆத்திரிய சிலேசியா–  அக்தோபர் 10, 1998, பொம்பனோ கடற்கரை, புளோரிடா) ஓர் அமெரிக்க வானியலாளர் ஆவார். இவர் முதன்மையாக, நேர அளவையின் செந்தரமாக்கத்துக்காகப் பெயர்பெற்றவர்.

இவரது தாயார் ஆத்திரியா சிலேசியாவின் ஒப்பாவா மாவட்ட வித்கோ அருகில் உள்ள செல்சு நகருக்கு (இப்போது செக் குடியரசில் உள்ள இடம்) வந்தபோது  வில்லியம் பிறந்துள்ளார்.  இந்தப் போலந்துக் குடும்பம் 1910 இல்  ஐக்கிய அமெரிக்காவுக்குப் புலம்பெயர்ந்து சிக்காகோ நகரத்தில் குடியேறியது

வில்லியம் 1931 இல் சிக்காகோ பல்கலைக்கழகத்தில் வில்லியம் தங்கன் மேக்மில்லன்  வழிகாட்டலில் முனைவர் பட்டம் பெற்றார். இவர் ஐக்கிய அமெரிக்க நாவாய் வான்காணகத்தில் 1936 இல்  சேரும் முன் பெனிசிவேனியா பல்கலைக்கழகத்தில் கல்வி கற்பித்துள்ளார். அப்போது இவர் காலச் சேவை துறையில் பவுல் சோலன்பெர்கர், ஜெரால்டு கிளெமான்சு  ஆகியோரின் கீழ் பணிபுரிந்துள்ளார்.

இவர் உருரோசாலின் சுலிம்சனை மணந்த பிறகு, 1943 இல் அத்துறையின் இயக்குநர் ஆனார். இவர் [[ephemeris tim  அளவுகோலை உருவாக்கினார்.  இதைப் பன்னாட்டுக் காலச் செந்தரமாக 1952 இல் பன்னாட்டு வானியல் ஒன்றியம் ஏற்பதற்கு,  1948 ஆம் ஆண்டைய ஜெரால்டு கிளெமான்சின் பரிந்துரை வழிவகுத்தது. இவர் இங்கிலாந்தில்  புதிதாக உருவாக்கிய அணுக்கடிகாரங்களைத் தான் உருவாக்கிய புதிய நேரஞ்சார் நொடிப்டியைப் பயன்படுத்தி, உலூயிசு எசனுடன் இணைந்து தரஅளவீடு செய்துள்ளார்.  சீசியம் அணுக்கடிகாரங்களின் அடிப்படை அலைவெண் 9,192,631,770 ± 20 Hz என இருவரும் தீர்மானித்தனர். இது பன்னாட்டளவில் நொடியை வரையறுக்க பயன்பாட்டில் 1967 வரை  இருந்தது.  டப்ளினில் நடந்த 1955 ஆண்டு பன்னாட்டு வானியல் ஒன்றியக் கூட்டத்தில், பொது நேரம் மூன்று வகைகளில் வரையறுக்க ஒரு முன்மொழிவைப் பரிந்துரைத்தார்.. இவர் நேரடி நோக்கீட்டு நேரத்தை பொநே0 எனவும் முனையியக்க விளைவை நெட்டாங்குக்கு ஏற்பத் திருத்திய நேரத்தை பொநே1 எனவும்  மேலும் இதைப் புவிச் சுழற்சியால் உருவாகும் பருவக் காலத்துக்கு ஏற்ப திருத்திய நேரத்தை பொநே2 எனவும் கொள்ளவேண்டும் எனப் பரிந்துரைத்துள்ளார்.  இந்த முறை இன்றும் ஓரளவு பயனில் நிலவுகிறது.

இவர் பன்னாட்டு வானியல் ஒன்றிய ஆணையத்தில் 1955 முதல் 1961 வரை இருந்துள்ளார். மேலும், பன்னாட்டு புவியளவை, புவியியற்பியல் ஒன்றியத்திலும் அமெரிக்க புவியியற்பியல்  ஒன்றியத்திலும்  நொடி வரையறைக்கான பன்னாட்டு அறிவுரைஞர் குழுவிலும் முனைப்பாகச் செயல்பட்டு வந்துள்ளார்.

இவர் ஐக்கிய அமெரிக்க நாவாய் வான்காணகத்தில்  இருந்து 1966 இல் ஓய்வு பெற்றது, மாக்குவெட்டி பல்கலைக்கழகத்தில் 1972 வரை இயற்பியல் பேராசிரியராகவும் அதேநேரத்தில் நோவாசவுத்தீசுட்டர்ன் பல்கலைக்கழகத்தில் ஒரு பதவியிலும் இருந்துள்ளார்.

மேற்கோள்கள்

வெளி இணைப்புகள் 
 US Navy obituary 

அமெரிக்க வானியலாளர்கள்
1907 பிறப்புகள்
1998 இறப்புகள்
சபா மக்கள் கூட்டணி

சபா மக்கள் கூட்டணி அல்லது ஜிஆர்எஸ் (ஆங்கிலம்: Sabah People's Coalition அல்லது (GRS Party); மலாய்: Gabungan Rakyat Sabah (GRS); சீனம்: 沙巴人民聯盟; ஜாவி: ݢابوڠن رعيت سابه) என்பது மலேசியாவின் சபா மாநிலத்தில் இயங்கும் ஓர் அரசியல் கூட்டணியாகும். இந்த அரசியல் கூட்டணியின் முதல் தலைவர் அஜி நூர் (Hajiji Noor) ஆவார்.

தேசிய ஆளும் கூட்டணியான பாரிசான் நேசனல்; சமூக ஜனநாயக நல்லிணக்கக் கட்சி (Social Democratic Harmony Party); மற்றும் மாநில சட்டமன்றத்தில் ஒரு சுயேச்சை உறுப்பினரின் ஆதரவுடன்; 2020 மாநிலத் தேர்தல்களில் தனிப் பெரும்பான்மையைப் பெற்ற பின்னர், தற்போது சபா மக்கள் கூட்டணி (GRS), சபாவின் ஆளும் கட்சியாக உள்ளது.

பொது

இந்தக் கூட்டணி தற்போது நான்கு சபா கட்சிகளையும்; ஒரு தேசியக் கட்சியையும் கொண்டுள்ளது. கட்சியின் விவரங்கள்:

 தாயக ஒற்றுமை கட்சி; (ஆங்கிலம்: Homeland Solidarity Party; மலாய்: Parti Solidariti Tanah Airku) (STAR)
 ஐக்கிய சபா கட்சி; (ஆங்கிலம்: United Sabah Party; மலாய்: Parti Bersatu Sabah) (PBS)
 சபா முற்போக்கு கட்சி; (ஆங்கிலம்: Sabah Progressive Party; மலாய்: Parti Maju Sabah) (SAPP)
 மலேசிய சபா ஐக்கிய பூர்வீகக் கட்சி; (ஆங்கிலம்: Malaysian United Indigenous Party of Sabah; மலாய்: Parti Pribumi Bersatu Malaysia Sabah) (Sabah BERSATU அல்லது Sabah PPBM)
 ஐக்கிய சபா தேசிய அமைப்பு (புதியது); (ஆங்கிலம்: United Sabah National Organisation (New); மலாய்: Parti Pertubuhan Kebangsaan Sabah) (USNO Baru)

சபா 2020 தேர்தல்

2020-ஆம் ஆண்டு சபா மாநில தேர்தலில், சபா மக்கள் கூட்டணியில் முகிதீன் யாசின் தலைமையிலான பெரிக்காத்தான் நேசனல் கூட்டணி; பாரிசான் நேசனல் கூட்டணி மற்றும் ஐக்கிய சபா கட்சி (பிபிஎஸ்) (Parti Bersatu Sabah) (PBS) ஆகியவை இருந்தன.

2020 செப்டம்பர் 26-ஆம் தேதி நடைபெற்ற சபா மாநிலத் தேர்தலின் போது, சபா மக்கள் கூட்டணி, 38 இடங்களை வென்று, சபா மாநில சட்ட மன்றத்தில் தனிப் பெரும்பான்மை பெற்றது.

 பெரிக்காத்தான் நேசனல் - 17
 பாரிசான் நேசனல் - 14 
 ஐக்கிய சபா கட்சி - 7

மீண்டும் புதிய திட்டங்கள்

சபா மாநிலத்தின் பெரிக்காத்தான் நேசனல் தலைவர் அஜி நூர் (Hajiji Noor) 2020 செப்டம்பர் 29-ஆம் தேதி, சபாவின் புதிய முதலமைச்சராகப் பதவியேற்றார். அதன் பின்னர் சபா மாநிலத்தில் சபா மக்கள் கூட்டணி, மிகப் பெரிய அரசியல் கூட்டணியாக விளங்கி வருகிறது.

சபா மக்கள் கூட்டணி தேர்தலில் வெற்றி பெற்ற பிறகு, முந்தைய சபா அரசால் நிறுத்தப்பட்ட பல திட்டங்கள் சபா மக்கள் கூட்டணி அரசால் மீண்டும் தொடங்கப்பட்டன. மீண்டும் தொடங்கப்பட்ட திட்டங்களில் சபா பான்-போர்னியோ நெடுஞ்சாலையும் (Sabah Pan-Borneo Highway) அடங்கும்.

மேலும் காண்க
 ஐக்கிய சபா கட்சி
 ஐக்கிய பாசோக்மோமோகான் கடாசான் மூருட் அமைப்பு
 சபா முற்போக்கு கட்சி

மேற்கோள்கள் 

மலேசிய அரசியல் கட்சிகள்
பப்பா ராவல்

பப்பா ராவல் (Bappa Rawal ) (பொ.ஊ. 8-ஆம் நூற்றாண்டு) இந்தியாவின் இராஜஸ்தான் மாநிலத்தில் உள்ள மேவார் இராச்சியத்தின் அரசர் ஆவார். இவர் இராசபுத்திர குஹிலா வம்சத்தை நிறுவியவராக கருதப்படுகிறார். 
இந்தியாவின் மீதான அரேபிய படையெடுப்பை முறியடித்த பெருமை இவரையே சாரும். பல்வேறு வரலாற்றாசிரியர்கள் அவரை காலபோஜா, சிலாதித்யா மற்றும் குமனா உட்பட குஹிலா வம்சத்தின் பல்வேறு ஆட்சியாளர்களுடன் அடையாளம் கண்டுள்ளனர்.

இராணுவ வாழ்க்கை
சில புராணக்கதைகளின்படி, பாப்பா ராவல் புகழ்பெற்ற  அரேபியர்களிடமிருந்து கைப்பற்றினார். ரமேஷ் சந்திர மஜும்தார், ஆர்.வி. சோமானி போன்ற வரலாற்று அறிஞர்கள், அரேபிய படையெடுப்பாளர்கள் சித்தூரின் முன்னாள் ஆட்சியாளர்களை தோற்கடித்தனர். பின்னர்  அரேபிய படையெடுப்பாளர்களை சித்தோர்கார் கோட்டையிலிருந்து விரட்டியடித்த பப்பா ராவல் சித்தூரின் கட்டுப்பாட்டைப் பெற்றார். மஜும்தாரின் கூற்றுப்படி, பொ.ஊ. 725ல் அரேபியர்கள் வடமேற்கு இந்தியா மீது படையெடுத்தபோது, மோரி இராசபுத்திர குலத்தினர் சித்தூரில் ஆட்சி செய்து கொண்டிருந்தனர். அரேபியர்கள் மோரிகளை தோற்கடித்தனர். பின்னர் அரேபியர்கள் பாப்பா ராவல் அடங்கிய கூட்டமைப்பால் தோற்கடிக்கப்பட்டனர். மஜும்தார் அரேபியர்களுக்கு எதிரான அவரது வீரம் பாப்பா ராவலின் மதிப்பை உயர்த்தியதாக நம்புகிறார். கூர்ஜர-பிரதிகார வம்ச மன்னர் நாகபட்டர் உருவாக்கிய அரபு-எதிர்ப்பு கூட்டமைப்பின் ஒரு பகுதியாக பாப்பா ராவல் இருந்ததாக ஆர்.வி. சோமானி கருதினார். இராஷ்டிரகூடர் படையெடுப்புகளுக்கு எதிராக பாப்பா ராவல், பிரதிஹாரா தரப்பில் போராடியிருக்கலாம் என்றும் சோமானி ஊகிக்கிறார்.

லக்னோ பல்கலைக்கழகத்தைச் சேர்ந்த சியாம் மனோகர் மிஸ்ரா, பப்பா ராவல் முதலில் மோரி ஆட்சியாளர் மனுராஜாவின் (மான் மௌரியா) அடிமையாக இருந்ததாகக் கருதினார். அரேபியர்களுக்கு எதிரான போரை பப்பா ராவல் வழிநடத்தியிருக்கலாம். இந்த எதிர்ப்பு போர் மன்னரை விட பப்பா ராவலை மிகவும் பிரபலமாக்கியது. பின்னர், அவர் மனுராஜாவை (மான் மௌரியா) பதவி நீக்கம் செய்தார், அல்லது மனுராஜா குழந்தை இல்லாமல் இறந்த பிறகு பப்பா ராவல் அரசரானார்.

இதனையும் காண்க
 மேவார் இராச்சியம்
 சித்தோர்கார் கோட்டை
 சித்தோர்கார்

மேற்கோள்கள்

இராசபுத்திரர்கள்
இந்திய வரலாறு
இராஜஸ்தான் வரலாறு
இந்திய அரசர்கள்
பாண்டான் மக்களவைத் தொகுதி

பாண்டான் (மலாய்: Pandan; ஆங்கிலம்: Pandan; சீனம்: 香兰); என்பது மலேசியா, சிலாங்கூர் உலு லங்காட் மாவட்டதில் அமைந்துள்ள ஒரு புறநகர்ப்பகுதி; மற்றும் ஒரு நாடாளுமன்றத் தொகுதி (P100)  ஆகும்.

இந்தத் தொகுதி 2002-ஆம் ஆண்டில் உருவாக்கப்பட்டது. 2003-ஆம் ஆண்டு முதல் மலேசிய மக்களவையில் (Dewan Rakyat) பிரதிநிதித்துவம் படுத்தப் படுகிறது.

பொது

2022-ஆம் ஆண்டு மலேசியப் பொதுத் தேர்தலில் (2022 Malaysian General Election) இந்தத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி (Mohd Rafizi Ramli) என்பவர் போட்டியிட்டு வெற்றி பெற்றார். 

2022- ஆம் ஆண்டு அன்வார் இப்ராகிம் அமைச்சரவையில் பொருளாதாரத் துறை அமைச்சராக நியமிக்கப்பட்டு உள்ளார். இவர் திராங்கானு மாநிலத்தின் பெசுட் நகர்ப் பகுதியில் பிறந்தவர். கிழக்கு கடற்கரை நகரமான கெமாமான் பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.

பாண்டான் நாடாளுமன்றத் தொகுதியின் பரப்பளவு 20 சதுர கி.மீ. 2022-ஆம் ஆண்டு புள்ளி விவரங்களின்படி 148,730 வாக்காளர்கள் உள்ளனர்.

பாண்டான் நாடாளுமன்றத் தொகுதி

சட்டமன்றத் தொகுதிகள்

மலேசியப் பொதுத் தேர்தல், 2022 முடிவுகள்

மேலும் காண்க 
 கோம்பாக்
 உலு லங்காட் மாவட்டம்
 மலேசியப் பொதுத் தேர்தல்
 மலேசியப் பொதுத் தேர்தல், 2022
 அன்வார் இப்ராகிம் அமைச்சரவை

மேற்கோள்கள்

வெளி இணைப்புகள்

‎

சிலாங்கூர்‎
சிலாங்கூர் நாடாளுமன்றத் தொகுதிகள்
ஆசாத் அலி கான்

ஆசாத் அலி கான் (1 டிசம்பர் 1937 - 14 ஜூன் 2011) ஓர் இந்திய  ருத்ர வீணை இசைக்கலைஞர் ஆவார். இவர் இந்தியாவின் சிறந்த ருத்ர வீணை வாசிப்பவராக 'தி இந்து' நாளிதழால் வர்ணிக்கப்பட்டார். இவருக்கு 2008 ஆண்டில்  பத்ம பூஷன் விருது  வழங்கப்பட்டது.

இளமைக்காலம் 

கான் 1937 ஆம் ஆண்டு ஆல்வாரில் பிறந்தார். அவரது குடும்பத்தில் ருத்ர வீணை வாசிப்பவர்களில் இவர் ஏழாவது தலைமுறை ஆவார். எனவே  கான்  இசைச் சூழலில் வளர்ந்தார் மேலும் ஜெய்ப்பூரில் உள்ள பீங்கர் கரானாவில் (ருத்ர வீணை வாசிப்பின் ஸ்டைலிஸ்டிக் பள்ளி)  பதினைந்து ஆண்டுகளாக குரலிசை கற்றுக் கொண்டார்.

பாரம்பரியம்
அவரது மூதாதையர்கள் 18 ஆம் நூற்றாண்டில் ராம்பூர், உத்தரபிரதேசம் மற்றும் ராஜஸ்தானின் ஜெய்ப்பூர் அரசவைகளில் அரச இசைக்கலைஞர்களாக இருந்தனர். அவரது தாத்தா ரஜப் அலி கான் ஜெய்ப்பூரில் அரசவை இசைக்கலைஞர்களின் தலைவராக இருந்தார். அவரது தாத்தா முஷாரப் கான் (இறப்பு 1909) அல்வாரில் அரசவை இசைக்கலைஞராக இருந்தார், மேலும் 1886 இல் லண்டனில் இசை நிகழ்ச்சி நடத்தினார். கானின் தந்தை சாதிக் அலி கான் ஆல்வார் அரசவையிலும், ராம்பூர் நவாப்பிலும் 35 ஆண்டுகள் இசைக்கலைஞராக இருந்தார்.

இசை வாழ்க்கை
ருத்ர வீணையைத் தொடர்ச்சியாக வாசித்துக் கொண்டிருந்த சிலருள் கானும் ஒருவராவார். தருபத் பள்ளியின் நான்கு பிரிவுகளில் ஒன்றான கந்தார் பாணியில் வாசிக்குப்பவர்களுள் எஞ்சியிருப்பவர் இவரே. அவர் ஆஸ்திரேலியா, அமெரிக்கா, ஆப்கானிஸ்தான் மற்றும் இத்தாலி மற்றும் பல ஐரோப்பிய நாடுகள் உட்பட பல நாடுகளில் இசை நிகழ்ச்சிகளை நடத்தினார், மேலும் அமெரிக்காவில் இசை வகுப்புகளை நடத்தினார். கான் அகில இந்திய வானொலியில் பணிபுரிந்தார், டெல்லி பல்கலைக்கழகத்தில் இசை மற்றும் நுண்கலை பீடத்தில் 17 ஆண்டுகள் சிதார் கற்பித்தார், மேலும் அவர் ஓய்வு பெற்ற பிறகும் மாணவர்களுக்கு தனிப்பட்ட முறையில் பயிற்சி அளித்தார். கானின் மாணவர்களில் அவரது மகன் ஜக்கி ஹைதர், கார்ஸ்டன் விக்கே, கொல்கத்தாவைச் சேர்ந்த பிக்ரம்ஜீத் தாஸ், ஜோதி ஹெக்டே மற்றும் பாடகர் மதுமிதா ரே ஆகியோர் அடங்குவர். இந்தியாவின் சிம்லாவைச் சேர்ந்த டாக்டர் கேசவ் ஷர்மாவும் சிதார் மற்றும் துருபத் ஆகியவற்றைக் கற்ற அவரது சீடராக பல ஆண்டுகள் இருந்தார். ருத்ர வீணையைப் படிப்பதில் இந்தியர்களிடையே விருப்பமின்மை மற்றும் இந்திய மாணவர்களைக் காட்டிலும் அதிகமான வெளிநாட்டு மாணவர்களைக் கொண்டிருப்பதை கான் விமர்சித்தார். ஷியா முஸ்லீமான கான் சிவபெருமானால் உருவாக்கப்பட்டதாக அவர் நம்பிய இசைக்கருவியான ருத்ர வீணையைப் பாதுகாப்பதில் ஈடுபட்டார்.

விருதுகள்
1977 ஆம் ஆண்டு சங்கீத நாடக அகாடமி விருது மற்றும் 2008 ஆம் ஆண்டு இந்திய குடியரசுத் தலைவர் பிரதீபா பாட்டீலால் வழங்கப்பட்ட பத்ம பூஷன் விருது உட்பட பல தேசிய விருதுகளை கான் பெற்றார்.

மரணம்
கான் 14 ஜூன் 2011 அன்று புதுதில்லியில் உள்ள அகில இந்திய மருத்துவ அறிவியல் கழகத்தில் மரணமடைந்தார்.

மேற்கோள்கள்

இந்துஸ்தானி இசை வீணைக் கலைஞர்கள்
இந்திய இசைத்துறையினர்
ஆயா (பணிப்பெண்)

அமா அல்லது ஆயா (amah or ayah) (, , , மத்தியகால லத்தீன்: amma; or ayah, , இலத்தீன்: avia, Tagalog: yaya) ஒரு குடும்பத்தின் சிறு குழந்தைகளுக்கு உணவு ஊட்டுதல், குளிப்பாட்டுதல், விளையாட வைத்தல், தூங்க வைத்தல், துணிகளை சுத்தம் செய்தல் போன்ற பணிகளுடன் வீட்டு வேலைகளை செய்யும் வீட்டுப் பணிப் பெண் ஆவார்.  கிழக்காசியாப் பகுதிகளில்  இவ்வகையான பணிப்பெண்களை அமா என்றும். தெற்காசியாவில் என்பது இப்பணிப்பெண்களை ஆயா என்றும் அழைப்பர்.

அகராதிகளில் ஆயா அல்லது அமா எனும் சொல்
அமா அல்லது ஆயா என்பதற்கு அகராதிகள் பால் கொடுக்கும் செவிலி, தாதி, வீட்டுப் பணிப்பெண், பாட்டி, ஒரு மரியாதைச் சொல் என்ற பொருட்களில் வழங்குகிறது.

ஆயாக்களின் பங்கு

பதினெட்டாம் நூற்றாண்டின் பிற்பகுதியில்  பிரித்தானிய கிழக்கிந்திய கம்பெனி மற்றும் பிரித்தானிய இந்தியாவின் ஆட்சியில், பிரித்தானியக் குடும்பத்தினரின் குழந்தைகளை பராமரிக்க இந்தியப் பெண்களை பணிக்கு அமர்த்தினர். இந்த ஆயாக்கள் பிரித்தானியக் குடும்பத்தினருடன் தங்கி பணிபுரிந்தனர். . பத்தொன்பதாம் மற்றும் இருபதாம் நூற்றாண்டின் முற்பகுதியில் இலங்கை, சிங்கப்பூர், மலேசியா, பிலிப்பைன்ஸ் மற்றும் ஹாங்காங் நாட்டு பெண்கள், ஆங்கிலேயர்களின் குடும்பக் குழந்தைகளை பராமரிப்பதற்கு ஆயாக்களாக பணியில் அமர்த்தப்பட்டனர். ஆங்காங் நாட்டில் இப்பணிப்பெண்களை யாயா என அழைத்தனர். மேலும் பிரித்தானியக் குடும்பங்களுடனும், குழந்தைகள் தங்கள் பெற்றோர் இல்லாமல் ஆசியா, ஐரோப்பா மற்றும் ஆஸ்திரேலியா போன்ற நாடுகளுக்கு கடல் வழியாக ஆயாக்களுடன் பயணம் செய்தனர்.

இதனையும் காண்க
 ஆயாக்கள் இல்லம்

வெளி இணைப்புகள்
 பிரித்தானிய ஆயாக்களின் கதை - காணொளி

மேற்கோள்கள்

மேலும் படிக்க
 Suzanne E Cahill Transcendence & Divine Passion. The Queen Mother of the West in Medieval China, Stanford: Stanford University Press, 1993, 
 The Hidden History of the Ayahs of Britain

வீட்டுப் பணிப்பெண்கள்
பணிப்பெண்கள்
இந்தியாவில் பெண்ணியம்
சுகரகசிய உபநிடதம்

சுகரகசிய உபநிடதம் (Shukarahasya Upanishad) (  ) இரகசிய உபநிடதம் என்றும் அழைக்கப்படும் இது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும்.  சாமன்ய உபநிடதங்களில் ஒன்றின் கீழ் வகைப்படுத்தப்பட்டுள்ள இது கிருஷ்ண யசுர் வேதத்துடன் இணைக்கப்பட்டுள்ளது.

உரைநடை மற்றும் வசனங்களின் கலவையாக அமைந்துள்ள இது ஆறு பகுதிகளைக் கொண்டுள்ளது. வியாசரின் மகனான சுகருக்கும் சிவனுக்கும் இடையிலான உரையாடலாக இது கட்டமைக்கப்பட்டுள்ளது. மிக இளம் வயதிலேயே சந்நியாசி (துறவி) ஆனவர் என்று இந்து மதத்தில் சுகர் கொண்டாடப்படுகிறார். 

நான்கு வேதங்களில் உள்ள பழங்கால அடுக்குகளில் இருந்து நான்கு மகாவாக்கியங்கள் அல்லது புனிதமான கூற்றுகள் ஒவ்வொன்றையும் பிரித்தெடுத்து விவரித்து, அவற்றை தியானப் பொருளாக வழங்குவதில் இந்த உரை குறிப்பிடத்தக்கது. சிவனிடமிருந்து சுகர் ஆன்ம விடுதலையை அடைந்தார் என்று உரை வலியுறுத்துகிறது. நான்கு மகாவாக்கியங்களை தியானிப்பதன் மூலம் எவரும் இதேபோன்ற ஆன்மீக விடுதலையை அடைய முடியும் என்றும், இந்த நான்கையும் தியானிக்க விரும்புபவருக்கு சடங்குகள், யாத்திரைகள் மற்றும் மந்திரங்கள் தேவையில்லை என்றும் உரை மேலும் வலியுறுத்துகிறது.

வரலாறு 
இந்த உபநிடதத்தை இயற்றப்பட்ட காலமும் ஆசிரியரைப் பற்றியும் அறியப்படவில்லை. இந்த உரையின் கையெழுத்துப் பிரதிகள் இரகசியோப்நிசத் மற்றும் சுகரகயோபனிசத் என்ற தலைப்பில் காணப்படுகின்றன. இந்த உபநிடதம், இராமனால் அனுமனுக்கு விவரிக்கப்பட்டதாகக் கூறபடும். முக்திகா நியதியின் 108 உபநிடதங்களின் தெலுங்கு மொழித் தொகுப்பில் 35 வது இடத்தில் பட்டியலிடப்பட்டுள்ளது .

உள்ளடக்கம் 
இந்துக் கடவுளான பிரம்மாவிடம் முனிவர்கள் தங்களுக்கு இந்த இரகசிய உபநிடதத்தைக் கற்பிக்கும்படி கேட்பதுடன் உரை தொடங்குகிறது.  நான்கு வேதங்களைத் தொகுத்த வியாசரின் மகனான சுகர் தனக்கு கல்வி கற்க பிரம்மனிடம் ஆலோசனை கேட்டபோது, சிவனிடம் கற்றுக்கொண்டதை கற்பிப்பதாக பிரம்மா பதிலளித்தார். அதன்பிறகு உரையானது உரைநடை மற்றும் வசனங்களின் கலவையை சிவனுக்கும் சுகருக்கும் இடையேயான சொற்பொழிவாக செல்கிறது, சிவன் இந்த உபநிடதத்தை ஆறு பகுதிகளாகக் கூறுகிறார்.  

பிரணவ மந்திரத்துடன் ( ஓம் ) உரை தொடங்குகிறது. அறிவு, கவிதை அலகு, விதை, இலக்கு மற்றும் விடுதலையின் சக்தி ஆகியவற்றைக் கொண்டுள்ளது..  

தத்துவமசி என்பதில் தத் என்பது பரமகம்சரையும் வாமதேவரையும் குறிக்கிறது, த்வம் விஷ்ணுவையும் வசுதேவரையும் குறிக்கிறது. அசி என்பது அர்த்தநாரீசுவரரையும் நரசிம்மத்தையும் குறிக்கிறது என்று உரை வலியுறுத்துகிறது.   இவை அனைத்தும், ஆன்மாவாக தனக்குள்ளும், எல்லா உயிரினங்களிலும், எல்லா இடங்களிலும் இருப்பதாக உபநிடதம் கூறுகிறது.   இதையே வேதங்களின் ஆறு அங்கங்கள் கற்பிக்க வேண்டும் என்று உரை கூறுகிறது.  

இந்த அறிவு, குருவிடமிருந்து கேட்கப்பட வேண்டும். பின்னர் அதை முழுமையாகப் புரிந்துகொள்ளும் வரை சிந்திக்க வேண்டும், தியானிக்க வேண்டும் என்று சுகரகசிய உரை கூறுகிறது.  இறுதியான பிரம்மத்தைப் புரிந்துகொள்பவர் பிரம்மனாக மாறுகிறார்.  சுகர் சிவனின் இந்த வழிகாட்டுதலைப் பின்பற்றினார். மேலும் பிரபஞ்சத்துடன் ஒன்றாகிவிடுகிறார். இளம் வயதிலேயே உலகத்திலிருந்து பிரிந்து, ஒரு ஆன்ம விடுதலையை அடைந்து  சுதந்திரமான விடுதலையான வாழ்க்கையை வாழத் தொடங்கினார். ஆரம்பத்தில் வியாசர் தனது மகனின் பிரிவால் பாதிக்கப்பட்டிருந்தாலும், முழு பிரபஞ்சமும் அவரும் சுகரின் துறவறத்தால் மகிழ்ந்தனர்.

இதனையும் பார்க்கவும் 

 ஆத்ம உபநிடதம்
 ஜபால உபநிடதம்
 நிர்வாண உபநிடதம்
 யோகதத்துவ உபநிடதம்

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
ஆயாக்கள் இல்லம்

ஆயாக்கள் இல்லம் (Ayahs' Home), பிரித்தானியப் பேரரசில் காலனி ஆதிக்கத்தில் இருந்த தெற்காசியா, தென்கிழக்காசியா மற்றும் கிழக்காசியா நாடுகளில் வாழ்ந்த ஆங்கிலேயர்களின் குடும்பக் குழந்கதைகளை ஆயாக்கள் பராமரித்து வந்தனர். ஆங்கிலேயர்கள்  தங்கள் பணி முடிந்து தாய் நாட்டிற்கு குடும்பத்தினருடன் திரும்பிய போது, குழந்தைகளை தொடர்ந்து பராமரிக்க ஆயாக்களையும் தங்களுடன் கப்பலில் இங்கிலாந்திற்கு அழைத்துச் சென்றனர்.

இங்கிலாந்து சென்ற பின்னர் ஆங்கிலேயர்கள், தாங்கள் கூட்டிச் சென்ற ஆயாக்களை வேலையிலிருந்து நீக்கியதுடன், ஆயாக்கள் அவரவர் நாட்டிற்குச் செல்ல கப்பல் கட்டணச் சீட்டு அல்லது பணம் வழங்கவில்லை. எனவே தங்கள் எஜமானர்களால் கைவிடப்பட்ட, ஆதரவற்ற ஆயாக்கள் இலண்டன் மாநகரத் தெருக்களில் பிச்சையேந்தி,  சாலையோரங்களில் படுத்துக் காலம் தள்ளினர்.

ஆயாக்களின் இல்லம் துவங்குதல்
கைவிடப்பட்ட ஆயாக்களின் நலனில் கிறிஸ்தவ தொண்டு நிறுவனங்கள் அக்கறை கொண்டிருந்தது. இது ஆயாக்கள் இல்லத்தை நிறுவ வழிவகுத்தது. இது இந்திய ஆயாக்கள் மற்றும் சீன அமாக்கள் (ஆயாக்களைப் போலவே வேலை செய்தவர்கள்) இருவருக்கும் தங்குமிடத்தை வழங்கியது. கிழக்கு இலண்டனில் உள்ள ஆல்ட்கேட் பகுதியில் 1891ல் ஆயாக்கள் இல்லம் நிறுவப்பட்டது. பின்னர் ஆயாக்கள் இல்லம் 1900ஆம் ஆண்டில் கிழக்கு லண்டனில் உள்ள ஹாக்னியில் உள்ள 26, எட்வர்ட் சாலை, மேர் தெருவுக்கு மாற்றப்பட்டது. 1921ஆம் ஆண்டில் ஆயாக்கள் இல்லம் 4, மன்னர் எட்வர்ட் சாலையில் உள்ள பெரிய வளாகத்திற்கு மாற்றப்பட்டது. புதிய ஆயாக்கள் இல்லத்தில் முப்பது அறைகள் இருந்தது. வெள்ளை பிரித்தானிய குடும்ப முதலாளிகளால் இலண்டனுக்கு அழைத்து வரப்பட்ட ஆயாக்களில், ஒவ்வொரு ஆண்டும் சுமார் 100 ஆயாக்கள் இந்த இல்லத்தில் சில நாட்கள், வாரங்கள் அல்லது மாதங்கள் கூட தங்க வைக்கப்பட்டனர். அலட்சியமான முதலாளிகளால் கைவிடப்பட்ட அல்லது மோசமாக நடத்தப்பட்ட ஆயாக்களுக்கு இந்த இல்லம் அடைக்கலம் அளித்தது.

இந்தியா போன்ற தெற்காசியா, தென்கிழக்காசியா நாடுகளுக்கு கப்பலில் பயணம் செய்யும் ஆங்கிலேயக் குடும்பங்களுடன் இந்த ஆயா இல்லத்தில் தங்கியிருந்த ஆயாக்களை தொண்டு நிறுவனத்தினர் உடன்  அனுப்பி வைத்தனர். தங்கள் தாய் நாட்டிற்கு திரும்பும் வரை, ஆயாக்களுக்கு இலண்டன் நகரத்தின் ஆயா இல்லத்தில் தையல் தொழில், கம்பிளி நூலில் சிறு உடைகள் பின்னிதல், சித்திரத்தையல் போன்ற வேலைகள் கற்றுத் தரப்பட்டது.

இதனையும் காண்க
 ஆயா

மேற்கோள்கள்

வெளி இணைப்புகள்
 பிரித்தானிய ஆயாக்களின் கதை -காணொளி

மேலும் படிக்க

 
 
 
 
 

பிரித்தானிய இந்தியா
இந்தியாவில் பெண்ணியம்
இந்தியப் பெண்கள்
நாகர்கோவில் கணேச ஐயர்

நாகர்கோவில் எஸ் கணேச ஐயர் (NSG) (1905-1978) கன்னியாகுமரி மாவட்டம் நாகர்கோவிலில் பிறந்தார். இவர் ஒரு முக்கிய கருநாடக இசைக்கலைஞர் மற்றும் விரிவுரையாளர் ஆவார்.

ஆரம்ப கால வாழ்க்கை
அண்ணாமலைப் பல்கலைக்கழகத்தில் சமஸ்கிருதப் பேராசிரியரான ஸ்ரீமான் ஸ்தாணு பாகவதருக்கும் திருவிதாங்கூர் இசைக் குடும்பத்தில் நாராயணிக்கும் மகனாகப் பிறந்தார். 1930 களின் முற்பகுதியில் மிருதங்கம் வாசிப்பதில் மேதையாக விளங்கினார். இவர் இசைக் கலைஞர்களால் NSG என அழைக்கப்பட்டார். சங்கீத பரம்பரையில் பிறந்த இவர் அவரது தந்தை ஸ்தாணு பாகவதர் மற்றும் மூத்த சகோதரர் பத்மநாப ஐயர் ஆகியோரிடம் இசை கற்றார். குழந்தையாக இருக்கும்போது கதாகாலட்சேபத்தில் தாளத்துடன் ஒத்திசைந்து இவர் விளையாடியதைக் கண்ட திருவிதாங்கூர் மஹாராஜா இவரை மிருதங்கம் பயில ஊக்குவித்தார்.

இசைப்பயணம்
கோவில் திருவிழாக்கள், நாகர்கோவில் மற்றும் அதன் சுற்றுப்புறங்களில் நடக்கும் திருமண நிகழ்ச்சிகளின் போது பல கருநாடக இசை நிகழ்ச்சிகளில் இசைப்பதன் மூலம் NSG தனது இசை பயணத்தை மிக இளவயதில் தொடங்கினார். அவற்றுள் குறிப்பிடத்தக்கவையாக,
சௌடையா, முடிகொண்டான் வெங்கடராம ஐயர், செம்பை வைத்தியநாத பாகவதர், டைகர் வரதாச்சாரி போன்ற முக்கிய பிரமுகர்களுக்கு கச்சேரியில் மிருதங்கம் வாசித்தார். 
சென்னை மியூசிக் அகடெமியின் ஆவணங்களின் படி இவர் அன்றைய முன்னணி பாடகர்களான ஸ்ரீ செம்மங்குடி சீனிவாச ஐயர், ஜிஎன்பி, முசிறி சுப்ரமணிய ஐயர், அரியக்குடி ராமானுஜ ஐயங்கார், நாகர்கோயில் ஹரிஹர ஐயர், முடிகொண்டான் வெங்கட்ராமையர், துவாரம் வெங்கடாந்தபுரம், மஹாராஜா ஆர். விஸ்வநாத ஐயர். முன்னணி இசைக்கலைஞர் சௌடையா, கும்பகோணம் சீதாராம ஐயர், திருவாலங்காடு சுந்தரேசியர், டி.கே. ஜெயராம ஐயர், ஸ்ரீ லால்குடி ஜெயராமன், ஆர்.கே.வெங்கடராம சாஸ்திரி, எம்.என்.சந்திரசேகர், வீணா பாலச்சந்தர், வி. தியாகராஜன் மற்றும் திருவிழிமழலை சுவாமிநாத பிள்ளை ஆகியோருக்கு கச்சேரிகளில் மிருதங்கம் வாசித்துள்ளார். 
தூர்தர்சன் மற்றும் அகில இந்திய வானொலி ஆகியவற்றின் மூத்த இசைக்கலைஞர் ஆவார்.
திருவிதாங்கார் அரச திருவிழா கொலுமண்டபத்தில் வாசித்துள்ளார்.
திருவிசநல்லூர் அய்யாவாள் உற்சவம், லாகுடி திருவாதிரை விழா, நுங்கம்பாக்கம் அகஸ்தீஸ்வரர் திருவிழா மற்றும் டிசம்பர் மார்கழி திருவிழா ஆகியவை இவரது  வழக்கமான கச்சேரிகள் ஆகும். 
மயிலை சாய்கான சபா, ஸ்ரீ தியாகபிரம்ம பக்தஜன சபா, சரஸ்வதி கான சபா, பெரம்பூர் சங்கீத சபா (PSS), RR சபா, தமிழ் இசை மன்றம் போன்ற பல சபைகளில் அவர் பாடியுள்ளார்.

விமரிசனம்
தினமணியில் கலையரங்கம் பகுதியில், ஸ்ரீ தியாகபிரம்ம பக்த ஜன சபையில் நாகர்கோவில் கணேச அய்யர்களின் வாசிப்புத் தெளிவு மற்றும் வேகத்தில் மிகச் சிறந்த வாசிப்பு என்று எழுத்தாளர் ஸ்ரீ கே.எம்.ரங்கசாமி கூறியிருக்கிறார். மிருதங்கத்தின் இரு பக்கங்களிலிருந்தும் மெல்லிசைப் பாய்ந்தது, முழு கச்சேரியிலும் பார்வையாளர்களால் ஒரு கடுமையான அடியைக் கூட கேட்க முடியவில்லை. நாகர்கோயில் ஹரிஹர அய்யருடன் சேர்ந்து அவரது மிருதங்கம் பாடுவது போல் இருந்தது என்றும் கூறியுள்ளார்.

மேற்கோள்கள்

மிருதங்கக் கலைஞர்கள்
கன்னியாகுமரி மாவட்ட நபர்கள்
1905 பிறப்புகள்
1978 இறப்புகள்
ஊர் பெயரால் அறியப்படும் மக்கள்
நேத்ரா (தொலைக்காட்சித் தொடர்)

நேத்ரா (Nethra) என்பது சன் தொலைக்காட்சியில் ஞாயிறுதோறும் பிற்பகல் 2 மணிக்கு ஒளிபரப்பாகும் பின்னர் திங்கள்கிழமை முதல் சனிக்கிழமை இரவு 10:30 மணிக்கு ஒளிபரப்பான திகில் நாடகத் தொடராகும். 4 டிசம்பர் 2022 அன்று தொடங்கிய இத்தொடரில் ஷிவானி தோமர், பிரேம் ஜேக்கப், பரத்வாஜ் ஆகியோர் முன்னணி கதாபாத்திரத்தில் நடித்துள்ளனர்.

கதைச்சுருக்கம்
இச்சாதாரி நாகினியான நேத்ரா, உலக அமைதியைப் பாதுகாக்கும் சக்தி பொருந்திய நாகமணியைப் பெற வேண்டுமென்றால் ஒரு மனிதப்பிறவியைத் திருமணம் செய்ய வேண்டும். இதற்கான சுயம்வரத்தில் அவர் அர்ஜுன் என்ற இளவரசனைத் தேர்ந்தெடுக்கிறார். இதைப்பொறுக்காமல் சுயம்வரத்திற்கு வந்திருந்த கரண் என்ற அசுரன், அர்ஜுனைக் கொன்றான். இவ்வாறு நாகமணியை அடைவதற்கான போராட்டம் 6 ஜென்மங்களாகத் தொடர்ந்தது. ஒவ்வொரு முறையும் கரண் அர்ஜுனைக் கொன்று நாகமணியை அடைய முயற்சித்தான். ஆனால் நேத்ரா தன்னுயிரை மாய்த்துக்கொண்டு அடுத்தடுத்த ஜென்மத்தில் பிறந்துவந்தார்.

தற்போது ஏழாவது மற்றும் கடைசி ஜென்மத்தில் உள்ள நேத்ரா, அர்ஜுன், கரண் ஆகிய மூவரும் தங்கள் முன்ஜென்ம நினைவின்றி வாழ்ந்து வருகின்றனர். ஆறு ஜென்மங்களாய் பரம விரோதிகளாக இருந்த அர்ஜுன் மற்றும் கரண் தற்போது உயிர் நண்பர்களாக உள்ளனர். அர்ஜுனின் அலுவலகத்தில் கரணின் தனிப்பட்ட செயலாளராக நேத்ரா பணியாற்றி வருகிறார்

சிவன்கோவிலில் வசித்துவரும் வயதான பாட்டி ஒருவரின் உதவியால் நேத்ரா தன் முன்ஜென்ம நினைவுகளைப் பெற்று மீண்டும் நாகினியாக மாறுகிறார். கரணின் இடையூறுகளைக் கடந்து அர்ஜுனுடன் இணைந்து நாகமணியைப் பெற்று உலக அமைதியைப் பாதுகாப்பதே நேத்ராவின் நோக்கமாகும்.

மேற்கோள்கள்

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
2022 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
நெல்பேட்டை

நெல்பேட்டை (Nelpettai) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டம் தன்னகத்தே கொண்டுள்ள ஒரு மாநகரப் பகுதியாகும். நெல்பேட்டையில் முசுலீம்கள் அதிகம் வாழுகின்றனர். அசைவ உணவுப் பிரியர்களுக்குத் தேவைப்படும் மீன், ஆட்டிறைச்சி, கோழியிறைச்சி ஆகியவை விற்பனை செய்யும் கடைகள் நெல்பேட்டையில் அதிகம். அருகிலுள்ள கீழ வெளி வீதி, வடக்கு வெளி வீதி, தெற்கு வெளி வீதி, முனிச்சாலை, கீழ மாசி வீதி, வடக்கு மாசி வீதி, தெற்கு மாசி வீதி போன்றவை மக்கள் நெருக்கம் மிக்க முக்கியமான வீதிகளாகும். நெல்பேட்டையை ஒட்டிச் செல்லும் ஆல்பர்ட் விக்டர் மேம்பாலம் 133 ஆண்டுகளைக் கடந்து பயனளித்துக் கொண்டிருக்கிறது. மேலும், போக்குவரத்து நெரிசலைக் குறைக்க, ₹175.80 கோடி மதிப்பிலான பாலம் அமைக்கும் திட்டம் நெடுஞ்சாலைத்துறையால் செயல்படுத்தப்பட இருக்கிறது. இந்தப் பாலம் 3.2 கி.மீ. நீளமும் 12 மீட்டர் அகலமும் கொண்டதாக, நெல்பேட்டை அண்ணா சிலை சந்திப்பிலிருந்து மதுரை மாநகராட்சி அலுவலகம் எதிரே, மதுரை மாநகராட்சி பசுமைப் பூங்கா வரை கட்டப்படவிருக்கிறது. தசாப்தங்கள் பல கடந்து இன்னும் சுவைபட அசைவ உணவுகளை வழங்கிக் கொண்டிருக்கும் அம்சவல்லி பவன் அசைவ உணவகம், நெல்பேட்டையில் கீழ வெளி வீதியில் இயங்கிக் கொண்டிருக்கிறது.

அமைவிடம் 
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள நெல்பேட்டை பகுதியின் புவியியல் ஆள்கூறுகள் 9°55'23.2"N, 78°07'31.4"E (அதாவது, 9.923100°N, 78.125400°E) ஆகும்.

அருகிலுள்ள ஊர்கள் 
மதுரை, செல்லூர், தல்லாகுளம், கோரிப்பாளையம், சிம்மக்கல், யானைக்கல், கீழ வாசல், தெற்கு வாசல் மற்றும் ஆரப்பாளையம் ஆகியவை நெல்பேட்டைக்கு அருகிலுள்ள முக்கிய ஊர்களாகும்.

போக்குவரத்து

சாலைப் போக்குவரத்து 
மதுரை மாநகரப் போக்குவரத்துக் கழகம் மூலம் அதிக அளவில் பேருந்து சேவைகள் நெல்பேட்டை பகுதி வழியாக நடைபெறுகின்றன. நெல்பேட்டையிலிருந்து சுமார் 4 கி.மீ. தூரத்தில் மதுரை - ஆரப்பாளையம் பேருந்து நிலையம் அமையப் பெற்றுள்ளது. மேலும், இங்கிருந்து சுமார் 2.5 கி.மீ. தூரத்தில், மதுரையின் நடுப்பகுதியில் மதுரை - பெரியார் பேருந்து நிலையம் அமைந்துள்ளது. மற்றும் சுமார் 2.5 கி.மீ. தொலைவில் மதுரை - அண்ணா பேருந்து நிலையம் உள்ளது. ஒவ்வொரு பேருந்து நிலையத்திலிருந்தும் நெல்பேட்டை வழியாகப் பேருந்துகள் இயக்கப்படுகின்றன.

தொடருந்து போக்குவரத்து 
இங்கிருந்து சுமார் 2 கி.மீ. தூரத்திலேயே மதுரை சந்திப்பு தொடருந்து நிலையம் அமைந்துள்ளது.

வான்வழிப் போக்குவரத்து 
அவனியாபுரத்தில் அமைந்துள்ள மதுரை வானூர்தி நிலையம், இங்கிருந்து சுமார் 12 கி.மீ. தொலைவிலுள்ளது.

கல்வி

பள்ளி 
அரசுப் பள்ளியான மதுரை மாநகராட்சி உமறுப்புலவர் பள்ளி, நெல்பேட்டையில் இயங்கி வருகிறது.

வர்த்தகம் 
நெல்பேட்டையில், நெல் மற்றும் இதர தானியங்கள் கொள்முதல் மற்றும் விற்பனை அதிகளவில் நடைபெறுகின்றன.

ஆன்மீகம்

பள்ளிவாசல் 
முசுலீம்கள் தொழுகைக்காக, நெல்பேட்டையில் சுங்கம் பள்ளிவாசல் ஒன்று உள்ளது.

அரசியல் 
நெல்பேட்டை பகுதியானது, மதுரை தெற்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மு. பூமிநாதன். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

மேற்கோள்கள் 

மதுரை
நீலகண்டர் கோயில்

நீலகண்டர் கோயில் (Neelkanth temple), இந்தியாவின் இராஜஸ்தான் மாநிலத்தின் அல்வார் மாவட்டத்திலுள்ள சரிஸ்கா தேசியப் பூங்கா அருகில் உள்ள மலைக்குன்றில் அமைந்த இந்து சமயக் கடவுளான நீலகண்டர்ருக்கு அர்ப்பணிக்கப்பட்ட கோயில் ஆகும். இக்கோயில் கிபி 6-9ஆம் நூற்றாண்டுகளுக்கு இடையே கூர்ஜர-பிரதிகாரப் பேரரசின் அல்வார் பகுதியின் சிற்றரசன் பரமேஸ்வர மாதனதேவனால் கட்டப்பட்டது.
இக்கோயில் சிற்பங்களில் சில காமரசத்தை வெளிப்படுத்தும் விதமாக உள்ளது. இக்கோயில் தற்போது இந்தியத் தொல்லியல் ஆய்வகம் பராமரிக்கிறது.

படக்காட்சிகள்

இதனையும் காண்க
 நௌகசா திகம்பர சமணக் கோயில்

மேற்கோள்கள்

வெளி இணைப்புகள் 
 Archaeological Survey of India
 Rajasthan Tourism

இராஜஸ்தானில் உள்ள இந்து ஆலயங்கள்
அஃப்ரீன் பாத்திமா

அஃப்ரீன் பாத்திமா (Afreen Fatima)  இந்திய மாணவர் தலைவராகவும்  சகோதரத்துவ இயக்கத்தின் தேசிய செயலாளராகவும் உள்ளார். இந்திய அரசின் முசுலீம்-விரோதக் கொள்கைகளுக்கு எதிராக குரல் எழுப்பி வருகிறார். 

சவகர்லால் நேரு பல்கலைக்கழகத்தில் மொழியியலில் முதுநிலை பட்டம் படித்து வருகிறார்.  அங்கு அவர் மொழிப் பள்ளியில் இருந்து ஜவஹர்லால் நேரு பல்கலைக்கழக மாணவர் சங்கத்தில்  2019-20 ஆம் ஆண்டு  தேர்ந்தெடுக்கப்பட்ட கவுன்சிலராகவும் பணியாற்றுகிறார். இலக்கியம் மற்றும் கலாச்சார ஆய்வுகள். சகோதரத்துவ இயக்கம் - பாப்சா கூட்டணியின் வேட்பாளராக, "ஒடுக்கப்பட்டவர்களின் ஒற்றுமை" என்ற அமைப்பை வலுப்படுத்தினார். பிரதிநிதித்துவம், பாகுபாடு மற்றும் அடையாள வலியுறுத்தல் பிரச்சினைகளை எழுப்பினார். முன்னதாக 2018-19 அமர்வுக்கு அலிகார் முசுலிம் பல்கலைக்கழகத்தில் மகளிர் கல்லூரி மாணவர் சங்கத்தின் தலைவராக தேர்ந்தெடுக்கப்பட்டார். 2019 ஆம் ஆண்டு  தொடங்கிய குடியுரிமை திருத்தச் சட்டத்துக்கு எதிரான  எதிர்ப்புப் போராட்டத்தில் இவர் தீவிரமாக பங்கேற்றதாக அறியப்படுகிறது. 

பாஜகவின் தேசிய செய்தித் தொடர்பாளர் சம்பித் பத்ரா இவரது உரையின் ஒரு சிறிய பகுதியை சமூக ஊடகத்தில் பதிவு  செய்த பின்னர் அஃப்ரீன் பல நாட்கள்  நீண்ட ஊடக விசாரணையை எதிர்கொண்டார். 2022 ஆம் ஆண்டு சூன் திங்களில் நுபுர் சர்மாவின் அவமதிப்புக் கருத்துக்கு எதிராக வன்முறைப் போராட்டத்தில் ஈடுபட்டதாகக் குற்றம் சாட்டப்பட்டதால், பிரயாக் ராச்சு நகரில் உள்ள அஃப்ரினின் வீடு அதிகாரிகளால் இடிக்கப்பட்டது.

மேற்கோள்கள் 

வாழும் நபர்கள்
இந்திய முஸ்லிம்கள்
பூம் லா கணவாய்

பூம் லா மலைக்கணவாய் (Bum La Pass) இந்தியாவின் அருணாச்சலப் பிரதேசத்தின் தாவாங் மாவட்டத்திற்கும்,  சீனாவின் திபெத் தன்னாட்சிப் பகுதியில் உள்ள கோனா மாவட்டத்திற்கு இடையே உள்ளது. எல்லைப் பிணக்குகளை பேசுத் தீர்ப்பதற்கு, பூம் லா கணவாய் பகுதியில் இந்திய-சீன இராணுவ அதிகாரிகள் சந்திக்கும் இடம் உள்ளது.மேலும் இமயமலையின் கிழக்கில் அமைந்த இக்கணவாய் பகுதியில் இந்திய-சீன வணிகர்களின் வணிக மையமாக உள்ளது.

அமைவிடம்
பூம் லா கணவாய், அருணாச்சலப் பிரதேசத்தின் தவாங் மாவட்டத்தின் நிர்வாகத் தலைமையிடமான தவாங் நகரத்திலிருந்து 37 கிலோ மீட்டர் தொலைவிலும்; சீனாவின் கோனா மாவட்டத்தின் சோனா சோங் நகரத்திலிருந்து 
43 கிலோ மீட்டர் தொலைவிலும் உள்ளது. இக்கணவாய் கடல் மட்டதிலிருந்து 15,200 அடி உயரத்தில் அமைந்துள்ளது.

2006ல் வணிகப் பாதை திறப்பு
1962 இந்திய-சீனப் போருக்குப் பின்னர் 44 ஆண்டுகள் கழித்து 2006-ஆம் ஆண்டு முதல் மீண்டும் இரு நாட்டு வணிகர்கள் வணிகம் செய்ய மற்றும் அஞ்சல்கள் அனுப்ப  பூம் லா கணவாய் பகுதியில் பாதை திறக்கப்பட்டது.

தட்ப வெப்பம்
பூம் லா கணவாய் பகுதியில் ஆண்டு முழுவதும் பனி படர்ந்திருக்கும். உலகின் துடிப்பு மிக்க மலைக்கண்வாய்களில் பூம் லா கணவாயும் ஒன்றாகும்.

வரலாறு

இந்திய சீனப் போர், 1962

பூம் லா கணவாய் பகுதியில் 1962-ஆம் ஆண்டில் கடுமையான இந்திய சீனப் போர் நடைபெற்றது.

2022 எல்லைப் பிணக்கு
பூம் லா கணவாய் பகுதியில்  9 டிசம்பர் 2022 அன்று இந்திய எல்லைப்பகுதியில் புகுந்த சீன வீரர்களை, இந்திய வீரர்கள் தடுத்து நிறுத்தியதால் ஏற்பட்ட கைகலப்பு சண்டையில் இந்தியத் தரப்பில் 6 வீரர்கள் காயமடைந்தனர்.

இந்திய சீன எல்லைக்கட்டுக் கோடு 
 இமயமலையின் கிழக்கில் சீனாவும் இந்தியாவும் 3,500 கிமீ (2,100 மைல்) நீளமான நடைமுறை எல்லையில், உண்மையான கட்டுப்பாட்டுக் கோடு என்று அழைக்கப்படும் பரந்த நிலப்பரப்பின் மீது உரிமை கோருகின்றன. இமயமலைப் பகுதி பெரும்பாலும் தொலைவில், கரடுமுரடான மற்றும் பனி மூடியதாக உள்ளது. இருதரப்பிலிருந்தும் வீரர்கள் பல பகுதிகளில் ஒருவருக்கொருவர் சில மீட்டர்கள் தொலைவில் எதிர்கொண்டுள்ளனர்.

 எல்லை அதிகாரப்பூர்வமாக வரையறுக்கப்படவில்லை. இந்தியாவை ஆண்ட முன்னாள் பிரித்தானிய இந்தியாவின் ஆட்சியாளர்கள் அத்தகைய தொலைதூரப் பகுதியை வரையறுக்க வேண்டிய அவசியமில்லை என்று கருதினர்.  இந்தியா சுதந்திரம் அடைந்த பிறகு, இரு நாடுகளும் பொதுவான எல்லைக்கு உடன்படவில்லை.

இதனையும் காண்க 
 தவாங் மடாலயம்
 தவாங் மாவட்டம்
 இமயமலையின் சிகரங்கள் மற்றும் கணவாய்கள் பட்டியல்
 கோனா மாவட்டம்

மேற்கோள்கள்

வெளி இணைப்புகள் 
 

இந்தியக் கணவாய்கள்
தவாங் மாவட்டம்
அருணாச்சலப் பிரதேச புவியியல்
ஜாம்நகர் மக்களவைத் தொகுதி

ஜாம்நகர் மக்களவைத் தொகுதி (Jamnagar Lok Sabha constituency) என்பது மேற்கு இந்தியாவின் குசராத்து மாநிலத்தில் உள்ள 26 மக்களவை (நாடாளுமன்ற) தொகுதிகளில் ஒன்றாகும்.

சட்டசபை தொகுதிகள் 
தற்போது, ஜாம்நகர் மக்களவைத் தொகுதியில் குசராத்து மாநிலத்தின் சட்டமன்றத் தொகுதிகள் ஏழு அடங்கியுள்ளன. இவை:

நாடாளுமன்ற உறுப்பினர்கள்

மேற்கோள்கள்

ஜாம்நகர் மாவட்டம்
குசராத்து மக்களவைத் தொகுதிகள்
கோனா மாவட்டம்

{{Infobox settlement
|name                   =கோனா மாவட்டம்
|official_name          = 
|other_name             =
|native_name            =
|nickname               = 
|settlement_type        = மாவட்டம் 
|total_type             = 
|motto                  =

|image_skyline          =
|imagesize              =
|image_caption          =
|image_map              = Location of Cuona within Xizang (China).png
|mapsize                = 
|map_caption    = சீனா நாட்டின் திபெத் தன்னாட்சிப் பகுதியில் கோனா மாவட்டத்தின் அமைவிடம் (சிவப்பு நிறத்தில்) 
|pushpin_map            =China Tibet
|pushpin_label          =கோனா மாவட்டம்
|pushpin_label_position =
|pushpin_map_caption    =சீனா நாட்டில் கோனா மாவட்டத்தின் அமைவிடம் 
|pushpin_mapsize        =

|subdivision_type       = நாடு
|subdivision_name = சீனா 
|subdivision_type1 = தன்னாட்சி பிரதேசம்
|subdivision_name1      = திபெத்
|subdivision_type2 =  நகரம்
|subdivision_name2      = சோனா சோங் 
|seat                   =சோனா சோங்

|leader_title           =
|leader_name            =
|established_title      =  
|established_date       = 
|area_total_km2           = 
|elevation_m                = 
|population_as_of                = 1999
|population_footnotes            =
|population_note                 =
|population_total                = 
|population_density_km2          =  

|timezone               = சீனா சீர் நேரம் 
|utc_offset             = +8
| coor_type             = 
|coordinates            = 

|postal_code_type       =
|postal_code            = 
|area_code              =
|website                = 
|footnotes              =  
}} கோனா மாவட்டம் (Cona County') (; ), சீனா நாட்டின் திபெத் தன்னாட்சிப் பகுதியில் அமைந்துள்ளது.  இதன் நிர்வாகத்  தலைமையிடமான சோனா சோங் (Tsona Dzong)  நகரம் தவாங் சூ (Tawang Chu) ஆற்றின் கரையில் உள்ளது. சோனா சோங் நகரம் பூம் லா கணவாய்க்கு வடக்கே 34 கிலோ மீட்டர் தொலைவில் உள்ளது. சோனா சோங் நகரத்தில் சோனா சோங் கோட்டை உள்ளது. கோனா மாவட்டத்தைச் சுற்றிலும் சோனா சூ''  (Tsona Chu) பள்ளத்தாக்குகள் சூழ்ந்துள்ளது. கோனா மாவட்டம்-தவாங் மாவட்டங்களுக்கு இடையே பூம் லா கணவாய் உள்ளது. 

கோனா மாவட்டம்,  இந்தியாவின் அருணாச்சலப் பிரதேசத்தின் தாவாங் மாவட்டத்தின் எல்லையை ஒட்டி வடக்கே அமைந்துள்ளது. திபெத்தின் தலைநகரான லாசா நகரத்திற்கு தென்கிழக்கே 364.8 கிலோ மீட்டர் தொலைவில் கோனா மாவட்டம் உள்ளது.  அருணாச்சலப் பிரதேசத்தில் இந்திய-சீனா எல்லைப் பிணக்குகள் கொண்ட பகுதிக்கு வடக்கே கோனா மாவட்டம் உள்ளது. இந்திய-சீனாவிற்கான உண்மையான கட்டுப்பாட்டுக் கோடு இம்மாவட்டத்தில் எல்லை வழியாகச் செல்கிறது.

தட்ப வெப்பம்

இதனையும் காண்க
 திபெத் தன்னாட்சிப் பகுதி
 பூம் லா கணவாய்
 இந்திய-சீன எல்லைப் பிணக்குகள்
 தவாங் மாவட்டம்

மேற்கோள்கள்

வெளி இணைப்புகள்
 Cona County Annals
 Cona County marked on OpenStreetMap

திபெத்து
ரூமா தேவி

ரூமா தேவி (Ruma Devi) ஓர் இந்திய சமூக சேவகரும், அலங்காராப் பொருட்கள் வடிவமைப்பாளரும் இராசத்தானின் பார்மரை சேர்ந்த பாரம்பரியக் கைத்தொழில் கலைஞருமாவார். இந்தியப் பெண்களுக்கான மிக உயர்ந்த குடிமகன் விருதான நாரி சக்தி விருது (2018) பெற்ற இவர் 30,000 க்கும் மேற்பட்ட கிராமப்புற பெண்களுக்கு வாழ்வாதாரத்திற்கான பயிற்சி அளித்து அவர்களை ஒரு வலையமைப்பில் இணைத்தார்..

ஆரம்ப கால வாழ்க்கை 
ரூமா தேவி 1988 இல் பிறந்து, ராஜஸ்தானின் பார்மரில் உள்ள இராவத்சரில் வளர்ந்தார். 8 ஆம் வகுப்பு படிக்கும் போது பள்ளியை விட்டு வெளியேறினார். தனது குழந்தைப் பருவத்தில் தனது பாட்டியிடம் பூத்தையல் கற்றுக்கொண்டார். 17 வயதிலேயே திருமணம் செய்து கொண்ட இவருக்கு முதல் மகன் பிறந்து 48 மணி நேரத்திலேயே இறந்து போனது.

தொழில் 
வருமானத்திற்காக சில வேலைகளைச் செய்ய ஆரம்பித்த இவர் 2006 ஆம் ஆண்டு தனது கிராமத்தைச் சேர்ந்த சுமார் 10 பெண்களை ஒருங்கிணைத்து சுய உதவிக் குழுவைத் தொடங்கி உபயோகித்த தையல் இயந்திரம் மூலம் துணி, நூல் பைகள் தயாரிப்பதற்கான பணியைத் தொடங்கினார்.

பின்னர் பார்மரில் உள்ள கிராமின் விகாஸ் ஏவம் சேத்னா சன்ஸ்தான் என்ற அரசு சாரா அமைப்பில் 2008இல் உறுப்பினராக சேர்ந்து  2010 இல் அதன் தலைவரானார்  தனது முதல் கண்காட்சியை 2010 இல் தில்லியில் நடத்தினார். பின்னர்  2016 இல் இராஜஸ்தான் பாரம்பரியத் திருவிழாவில் தனது முதல் கண்காட்சியை நடத்தினார். இப்போது இந்தியா முழுவதும் உள்ள பழங்குடி கைவினைஞர்கள் மற்றும் சிறுபான்மையினரின் கைவினைப்பொருளை ஊக்குவிப்பதற்காக உழைத்து வருகிறார்.

விருதுகளும் கௌரவங்களும் 

 இந்தியக் குடியரசுத் தலைவர் ராம் நாத் கோவிந்த் நாரி சக்தி விருதை (2018) வழங்கினார்.
 பிரபலமான இந்திய தொலைக்காட்சி நிகழ்ச்சியான "கோன் பனேகா குரோர்பதி"யில்(20 செப்டம்பர் 2019) அமிதாப் பச்சன் மற்றும் சோனாக்சி சின்காவுடன் மேடையைப் பகிர்ந்து கொண்டார்.
 அமெரிக்காவின் பாஸ்டனில் உள்ள ஆர்வர்டு பல்கலைக்கழகம் தனது 17வது அகில இந்திய மாநாட்டில் (15-16 பிப்ரவரி 2020) குழு உறுப்பினராக இவரை அழைத்தது.
 துபாயின் கலீஜ் டைம்ஸ் என்ற இதழில் இடம்பெற்றார்.<ref>{Khaleej Times}</ref> 
 மகளிர் தினத்தின் சிறப்பு நிகழ்ச்சியான 'இந்தியன் ஐடல்' (10 ஜூலை 2021) என்ற நிகழ்ச்சியில் இடம்பெற்றார்.
 '2019 ஆம் ஆண்டின் TFI வடிவமைப்பாளர்' என்ற பட்டத்தை வென்றார்.
 இந்தியா டுடே இதழின் அட்டைப் பக்கத்தில் 2018 இல் 'தி நியூ பாரத்' என்ற தலைப்பில் அதன் ஆண்டுப் பதிப்பில் இடம்பெற்றார்.
 பழங்குடியினர் இந்தியாவின் நல்லெண்ண தூதர் மற்றும் தலைமை வடிவமைப்பாளர்.
 இராசத்தானின் ராஜீவிகா என்ற அமைப்பின் மாநில நல்லெண்ண தூதர்.  
 ஜெய்ப்பூரில் உள்ள மகாத்மா ஜோதிராவ் புலே பல்கலைக்கழகத்தால் கலை மற்றும் துணித் துறையில் முனைவர் பட்டம் வழங்கப்பட்டது.
 கைவினைப் பொருட்களை மேம்படுத்துதலுக்காக இலங்கை அரசாங்கத்தால் சில்ப அபிமானி விருது: 
 நெதர்லாந்தின் "பெண்களின் சிறகுகள்" என்ற அமைப்பினால் கௌரவிக்கப்பட்டார்.

சான்றுகள் 

இந்தியப் பெண் அலங்கார வடிவமைப்பாளர்கள்
வாழும் நபர்கள்
1989 பிறப்புகள்
நாரி சக்தி விருது பெற்றவர்கள்
மலேசிய மாநிலங்களின் சட்டமன்றங்கள்

மலேசிய மாநிலங்களின் சட்டமன்றங்கள் (State Legislative Assembly, மலாய்: Dewan Undangan Negeri, DUN, சீனம்: 马来西亚州议会) என்பது மலேசியாவின் 13 மாநிலங்களில்; ஒவ்வொன்றிலும் உள்ள மாநில அரசாங்கங்களின் சட்டமன்றக் கிளைகள் ஆகும்.

மலேசிய அரசியலமைப்பின் வழி மாநிலச் சட்டங்களை இயற்றும் அதிகாரங்களை இந்தச் சட்டமன்றங்கள் கொண்டுள்ளன. ஒவ்வொரு சட்டமன்றத்திலும் பெரும்பான்மையான இடங்களைப் பெற்ற கட்சி மாநில அரசாங்கத்தை அமைக்கின்றது. 

பெரும்பான்மையான இடங்களைப் பெற்ற ஒரு கட்சியின் தலைவர் மாநில அரசாங்கத்தை அமைக்கின்றார். பரம்பரை ஆட்சியாளர்களைக் கொண்ட மாநிலங்களில் அந்தக் கட்சியின் தலைவர் மந்திரி பெசார் என்று அழைக்கப்படுகிறார். அதே வேளையில் பரம்பரை ஆட்சியாளர்கள் இல்லாத மாநிலங்களில் முதலமைச்சர் என்று அழைக்கப் படுகிறார்.

பொது

மலேசிய நாடாளுமன்றத்தில், மக்களவை (மலேசியா); மேலவை (மலேசியா); என இரு அவைகள் உள்ளன. மலேசிய நாடாளுமன்ற அமைப்பைப் போல் அல்லாமல், மாநில சட்டமன்றங்கள் ஒரே ஒரு சபையைக் கொண்டு இயங்குகின்றன. மந்திரி பெசார் அல்லது முதலமைச்சர்; இவர்களின் ஆலோசனையின் பேரில் மாநிலச் சட்டமன்றங்களைக் கலைக்க பரம்பரை ஆட்சியாளர்களும் (சுல்தான்கள்); யாங் டி பெர்துவாக்களும் (ஆளுநர்கள்) அதிகாரம் பெற்றுள்ளனர். 

மாநிலச் சட்டமன்றங்கள் கலைக்கப்பட்ட அறுபது (60) நாட்களுக்குள் இடைக்காலத் தேர்தல்கள் நடத்தப்பட வேண்டும். வழக்கமாக, சரவாக், சபா மாநிலங்களைத் தவிர்த்து, மற்ற மாநிலங்களின் சட்டமன்றத் தேர்தல்கள் நாடாளுமன்றத் தேர்தல்களுடன் ஒரே நேரத்தில் நடத்தப்படும்.

மாநிலங்களின் முடியாட்சிகள்

 யாங் டி பெர்துவான் நெகாரா
 யாங் டி பெர்துவா மலாக்கா
 யாங் டி பெர்துவா பினாங்கு
 யாங் டி பெர்துவா சபா
 யாங் டி பெர்துவா சரவாக்

தீபகற்ப மலேசியாவின் கெடா, கிளாந்தான், ஜொகூர், பெர்லிஸ், பகாங், சிலாங்கூர் மற்றும் திரங்கானு ஆகிய ஏழு மாநிலங்களின் முடியாட்சிகள், ஆண்வழி மரபு ஆதிக்கத்தில் (agnatic primogeniture), மூத்த தலைமகனை ஆட்சியாளராகத் தேர்வு செய்கின்றன்.

பேராக்

பேராக் மாநிலத்தைப் பொறுத்த வரையில், அரச குடும்பத்தின் மூன்று பிரிவுகளுக்கு இடையில் மூத்த நிலை அடிப்படையில், ஆட்சியாளர் ஒருவர் தேர்வு செய்யப் படுகிறார். அந்த ஏழு மாநிலங்களின் ஆட்சியாளர்களும் சுல்தான் எனும் பட்டத்தைப் பயன்படுத்துகின்றனர்.

நெகிரி செம்பிலான் முடியாட்சி
 
நெகிரி செம்பிலான் மாநிலத்தைப் பொறுத்த வரையில், அங்கே ஒரு வகையான தேர்வுநிலை முடியாட்சி நடைபெறுகிறது. அதாவது அந்த மாநிலத்தின் பரம்பரைத் தலைவர்களால், அரச குடும்பத்தின் ஆண்களில் ஒருவர் ஆட்சியாளராகத் தேர்வு செய்யப் படுகிறார். நெகிரி செம்பிலான் மாநிலத்தின் ஆட்சியாளர் யாங் டி பெர்துவான் பெசார் என்றும் யாம் துவான் பெசார் என்றும் அழைக்கப்படுகிறார்.

பெர்லிஸ் ராஜா 
தீபகற்ப மலேசியாவின் வடக்கில், தாய்லாந்து எல்லையில் அமைந்து இருக்கும் பெர்லிஸ் மாநிலத்தின் ஆட்சியாளர் ராஜா என்று அழைக்கப் படுகிறார். சாயிட் ஹுசேன் ஜமாலுலாயில் என்பவர் பெர்லிஸ் சுல்தானாக பதவிக்கு வந்தார். 

இவர் அரபு நாட்டைச் சேர்ந்த ஹாட்ராமி அராப் சாயுட் என்பவரின் தந்தைவழி பேரன் ஆவார். சுல்தான் எனும் அரசப் பதவி ராஜா என்று மாற்றம் அடைந்தது. அதனால், பெர்லிஸ் சுல்தான் என்பவர் பெர்லிஸ் ராஜா என்றே இன்றும் அழைக்கப்படுகின்றனர். இவருடைய சந்ததியினர் தான் இன்னும் பெர்லிஸ் மாநிலத்தை ஆட்சி செய்து வருகின்றனர்.

சட்டமன்றங்கள்

மேற்கோள்

வெளி இணைப்புகள்

மலேசியாவில் அரசியல்
மலேசியாவின் மாநில சட்டமன்றங்கள்
சாம்பல் டுயூக்கர்

சாம்பல் டுயூக்கர் அல்லது புதர் டுயூக்கர் (common duiker  also known as the grey or bush duiker) என்பது ஒரு சிறிய மறிமான் ஆகும். இது சில்விகாப்ரா  பேரினத்தின் ஒரே உறுப்பினர் ஆகும். ஆப்பிரிக்காவின் கொம்பு மற்றும் கண்டத்தின் நடு மற்றும் மேற்குப் பகுதிகளின் மழைக்காடுகளைத் தவிர்த்து, சகாராவின் தெற்கே ஆப்பிரிக்காவில் எல்லா இடங்களிலும் இவை காணப்படுகின்றன. பொதுவாக, இவை மறைந்து கொள்ள ஏற்ற தாவரங்கள் கொண்ட வாழ்விடங்களில் - சவன்னா மற்றும் மலைப்பகுதிகள், மனித குடியிருப்புகளின் விளிம்புகள் உள்ளிட்ட பகுதிகளிலும் காணப்படுகின்றன.

விளக்கம் 
இந்த இனத்தின் நிறம் இவை வாழும் பரந்த புவியியல் பகுதிக்கு ஏற்ப மாறுபடுகிறது. இதில் 14 துணையினங்கள் விவரிக்கப்பட்டுள்ளன.  இவை சுமார் 50 செமீ (20 அங்குலம்) உயரம் வரை வளரக்கூடியனவாகவும், பொதுவாக 12 முதல் 25 கிலோ (26 முதல் 55 பவுண்டுகள் வரை) எடையுள்ளதாகவும் இருக்கும். பெட்டைகள் பொதுவாக கிடாக்களை விட பெரியதாகவும் கனமாகவும் இருக்கின்றன. இவற்றில் கிடாக்கக்கு மட்டுமே கொம்புகள் உள்ளன. இவற்றின் கொம்புகள் 11 செமீ (4.3 அங்குலம்) நீளம் வரை வளரும்.

நடத்தை 
இவை ஆண்டு முழுவதும் இனப்பெருக்கத்தில் ஈடுபடுகின்றன. கருவுற்ற பிறகு இவற்றின் கர்ப்ப காலம் 6 முதல் 7.5 மாதங்கள் வரை ஆகும். இதன் பிறகு  ஒரு குட்டியைப் பெற்றெடுக்கிறது. சாம்பல் டுயூக்கர்கள் பலவகையான உணவுகளை உட்கொள்கின்றன. பொதுவாக இவை இலைகள், பூக்கள், பழங்கள், கிழங்கு போன்றவற்றை உண்பதுமல்லாமல், இவை பூச்சிகள், தவளைகள், சிறிய பறவைகள், பாலூட்டிகள் மற்றும் அழுகுடல்களையும் கூட உண்ணும். இவை தங்களுக்குத் தேவைப்படும் நீர்ச் சத்தை தங்கள் உணவிலிருந்தே பெறுகின்றன. எனவே இவற்றால்  நீண்ட காலத்திற்கு தண்ணீர் அருந்தாமல் இருக்க இயலும். மழைக்காலத்தில், இவை அடிக்கடி தண்ணீரைக் குடிக்காமல் இருக்கும். மாறாக பழங்களிலிருந்து திரவங்களைப் பெறும். குரங்குகள் உள்ள மரங்களுக்கு அடியில் இருந்துகொண்டு அவை சிதறவிடும் பழங்களைத் தேடி உண்ணும். இவை இரவும் பகலும் சுறுசுறுப்பாக இருக்கும். ஆனால் மனித குடியிருப்புகளுக்கு அருகில் பெரும்பாலும் இரவிலேயே வெளிவரும். காரணம் காட்டு நாய்கள் மற்றும் மனிதர்களின் நடமாட்டம் காரணமாக ஏற்படும் அச்சமாக இருக்கலாம்.

ஆண் மான்கள் தங்கள் பிரதேசத்தின் எல்லையைக் குறிக்க பாறைகள் மற்றும் கிளைகளில் வாசனை சுரப்பிகளை விடுகின்றன. ஆண் மான்களின் விருப்பமான ஓய்வு இடங்கள் பொதுவாக தரையிலிருந்து உயரமான இடமாக இருக்கும். ஏனெனில் அங்கிருந்தே இவை தங்கள் பிரதேசத்தை கண்காணிக்க முடியும். மாறாக பெண் மான்கள் தங்களுக்கு மறைவிடமாக உள்ள பள்ளமான இடங்களையே விரும்புகின்றன. இந்த இனத்தின் ஒட்டுமொத்த வெற்றியாக பல்வேறு வகையான வாழ்விடங்களில் வசிக்கும் திறன் ஆகும்.

காட்சியகம்

குறிப்புகள் 

டுயூக்கர்கள்
ஆப்பிரிக்கப் பாலூட்டிகள்
மாநிலங்களவைத் தேர்தல்கள் 2015

மாநிலங்களவைத் தேர்தல்கள் 2015 (2015 Rajya Sabha elections) என்பது இந்திய நாடாளுமன்றத்தின் மேல் சபையான மாநிலங்களவைக்கு எட்டு உறுப்பினர்களைத் தேர்ந்தெடுப்பதற்காக 2015ஆம் ஆண்டு நடைபெற்ற தேர்தல்களாகும். மேலும் ஐந்து இடைத்தேர்தல்களும் நடத்தப்பட்டன. சம்மு காசுமீர், கேரளா, மற்றும் பாண்டிச்சேரி ஒன்றிய பிரதேசங்களில் இடங்களை நிரப்ப வழக்கமான தேர்தல்கள் நடத்தப்பட்டன.

சம்மு காசுமீர் 
சம்மு காசுமீரில் 7 பிப்ரவரி 2015  தேர்தல் நடைபெற்றது.

கேரளா 
கேரளாவில் 16 ஏப்ரல் 2015 தேர்தல் நடைபெற இருந்தது. ஆனால், தேர்தல் ஏப்ரல் 20ம் தேதிக்கு ஒத்திவைக்கப்பட்டது.

பாண்டிச்சேரி 
பாண்டிச்சேரியில் 28 செப்டம்பர் 2015 அன்று ஒரு நாடாளுமன்ற உறுப்பினரைத் தேர்ந்தெடுப்பதற்கான தேர்தல் நடைபெற்றது.

இடைத்தேர்தல் 
கீழ்க்கண்ட இடைத்தேர்தல்களும் 2015ல் நடத்தப்பட்டன.

 மகாராட்டிராவை பிரதிநிதித்துவப்படுத்திய முரளி தியோராவின் மரணம், மேற்கு வங்கத்தைப் பிரதிநிதித்துவப்படுத்திய ஸ்ரீஞ்சாய் போஸ் பதவி விலகல் மற்றும் உத்தரகாண்டிலிருந்து மனோரமா டோப்ரியால் சர்மாவின் மரணம் ஆகியவற்றால் ஏற்பட்ட காலியிடத்தை நிரப்ப மார்ச் 20 அன்று இடைத்தேர்தல் நடத்தப்படும் என்று அறிவிக்கப்பட்டது. மூன்று புதிய உறுப்பினர்கள் 2015 மார்ச் 14 அன்று போட்டியின்றி தேர்ந்தெடுக்கப்பட்டனர். காலியாக இருந்த அமர் ஷங்கர் சேபிள் பதவிக்காலம் ஏப்ரல் 2, 2020 வரையிலும், டோலா சென் 18 ஆகத்து 2017 வரையிலும், ராஜ் பப்பர் 25 நவம்பர் 2020 வரையிலும் பதவிக்காலத்திலிருந்தனர்.
 சார்க்கண்ட் மாநிலத்தைப் பிரதிநிதித்துவப்படுத்திய கன்வர் தீப் சிங் பதவி விலகியதால் ஏற்பட்ட காலியிடத்திற்கு சூலை 2-ம் தேதி இடைத்தேர்தல் நடைபெற்றது. பாஜகவின் மொபசர் ஜாவேத் அக்பர் ஜே. எம். எம்-ன் ஹாஜி உசைன் அன்சாரியை தோற்கடித்துத் தேர்தலில் வெற்றி பெற்று சூன் 29, 2016 வரை பதவி வகித்தார்.
 ஒடிசாவை பிரதிநிதித்துவப்படுத்திய கல்பதரு தாசு மரணமடைந்ததால் ஏற்பட்ட காலியிடத்திற்குத் திசம்பர் 14-ம் தேதி இடைத்தேர்தல் நடத்தப்படும் என அறிவிக்கப்பட்டது. நரேந்திர குமார் சுவைன் 7 திசம்பர் 2015அன்று போட்டியின்றி தேர்ந்தெடுக்கப்பட்டார். இவரது பதவிக்காலம் 2 ஏப்ரல் 2020 வரை இருந்தது.

மேற்கோள்கள் 

 

மாநிலங்களவைத் தேர்தல்கள்
காசா விளையாட்டரங்கம்

காசா விளையாட்டரங்கம் (KASA Stadium) இந்தியாவின் அசாம் மாநிலம் கர்பி ஆங்கலாங்கு மாவட்டத்தின் தலைமையகமான திபுவில் அமைந்துள்ளது. ஒரு  பல்நோக்கு விளையாட்டரங்கமான இது கர்பி ஆங்லாங் விளையாட்டு சங்க விளையாட்டரங்கம் என்ற பெயராலும் அழைக்கப்படுகிறது. முக்கியமாக கால்பந்து மற்றும் தடகள விளையாட்டுகளுக்கு அரங்கம் பயன்படுத்தப்படுகிறது.  விளையாட்டரங்கில் 9000 பார்வையாளர்கள் அமர்ந்து போட்டிகளை காணமுடியும்.தொடக்கப் போட்டியாக அசாம் மாநில பிரீமியர் லீக்கின் நடப்பு சாம்பியன் மற்றும் அரங்கத்தின் சொந்த அணியான கர்பி ஆங்லாங் மார்னிங் இசுடார் கால்பந்து சங்க அணிக்கும் வங்காள தேசத்தின் அசதுசாமான் கால்பந்து சங்க அணிக்கும் இடையே அறிமுக நட்பு கால்பந்து போட்டி இங்கு நடைபெற்றது.

விளையாட்டரங்கம் 
அசாம் மாநில பிரீமியர் லீக்கின் வெற்றியாளரான கர்பி ஆங்லாங் மார்னிங் இசுடார் கால்பந்து அணிக்கு இவ்விளையாட்டரங்கம் சொந்தமானதாகும். ஒவ்வொர் ஆண்டும் செம் தங்கக் கோப்பை கால்பந்து போட்டி இங்கு நடைபெறுகிறது. கர்பி ஆங்லாங் விளையாட்டுச் சங்கமும்  மேற்கு கர்பி ஆங்லாங் விளையாட்டுச் சங்கமும் இணைந்து போட்டியை நடத்துகிறது. கர்பி ஆங்லாங் தன்னாட்சி மன்றம் விளையாட்டுச் சங்கங்களுடன் இணைந்து போட்டிக்கான ஆதரவை அளிக்கிறது. போட்டியின் 5 ஆவது பதிப்பை ஐதராபாத்து கால்பந்து சங்கத்தின் அணியை   4-2 என்ற கோல்கள் கணக்கில் தோற்கடித்து கர்பி ஆங்லாங் மார்னிங் இசுடார் கால்பந்து சங்க அணி வென்றது.

மேற்கோள்கள் 

அசாம் மாநிலத்திலுள்ள விளையாட்டரங்குகள்
கர்பி ஆங்கலாங்கு மாவட்டம்
உகாண்டா காப்

உகாண்டா காப் ( Ugandan kob) என்பது காப் இனத்தின் ஒரு துணையினம் ஆகும். இது மறிமான் வகையாகும். இவை சகாரா கீழமை ஆபிரிக்காவின், தெற்கு சூடான், உகாண்டா, காங்கோ மக்களாட்சிக் குடியரசு போன்ற நாடுகளில்  காணப்படுகின்றன. உகாண்டா காப் பொதுவாக செம்பழுப்பு நிறத்தில் இருக்கும், இதனால் இது மற்ற காப் கிளையினங்களிலிருந்து வேறுபடுகிறது.

உகாண்டாவின் தேசிய சின்னத்தில் உகாண்டா காப் இடம்பெற்றுள்ளது. இதனுடன் சாம்பல் கொண்டைக் கொக்கு இடம்பெற்றுள்ளது. இவை நாட்டில் இருக்கும் ஏராளமான வனவிலங்கு செல்வத்தைக் குறிக்கிறது.

விளக்கம் 
உகாண்டா காப் ஆப்பிரிக்கச் சிறுமானைப் போலவே தோற்றமளிக்கிறது. ஆனால் இவை திடகாத்திரமானவை. இவற்றில் கிடாய்களும் பெட்டைகளும் ஒரே மாதிரியாக இருக்கும். ஆனால் கிடாய்களுக்கு மட்டுமே நீண்ட  கொம்புகள் உள்ளன.  சிறுசிறு வளையங்களைக் கொண்ட இக்கொம்புகள் பார்ப்பதற்கு s வடிவில் தோன்றும். கிடாய்கள் நிற்கும்போது தரையிலிருந்து தோள்பட்டை வரை 90 முதல் 100 செமீ (3.0 முதல் 3.3 அடி) உயரம் இருக்கும்,  சராசரி எடை 94 கிலோ (207 எல்பி) இருக்கும். கிடாய்கள் பெட்டைகளை விட சற்று பெரியவை. பெட்டைகள் தோள்பட்டை வரை 82 முதல் 92 செமீ (2.7 முதல் 3.0 அடி) உயரம் கொண்டவை.  சராசரியாக 63 கிலோ (139 பவுண்டு) எடை இருக்கும். தொண்டைத் திட்டு, முகவாய், கண் வளையம், உள் காது ஆகியவற்றில் வெள்ளை உரோமங்கள் வளர்ந்திருக்கும். இவற்றின் உடல் பொன் நிறத்தில் இருந்து செம்பழுப்பு நிறம் வரை இருக்கும். இது மற்ற காப் துணையினங்களிலிருந்து வேறுபடுகிறது. வயிறு மற்றும் கால்களின் உட்புறம் வெண்மையாகவும், முன் கால்கள் கருப்பு நிறமாகவும் இருக்கும்.

பரவலும், வாழ்விடமும் 
இந்த துணையினத்தின் தாயகம் கிழக்கு ஆப்பிரிக்கா ஆகும். இது தெற்கு சூடானில், நைல் ஆற்றின் மேற்கில், உகாண்டா மற்றும் காங்கோவின் வடகிழக்கு மக்களாட்சிக் குடியரசில் வாழ்கின்றது. இது ஒரு காலத்தில் வடமேற்கு தான்சானியா வரை பரவி இருந்தது. அங்கு இது விக்டோரியா ஏரியின் விளிம்பில் உள்ள புல்வெளிகளிலும், தென்மேற்கு கென்யாவிலும் மேய்ந்துவந்தது. ஆனால் இது அந்த நாடுகளில் இருந்து அழிக்கப்பட்டது . இது பொதுவாக திறந்த அல்லது மரங்கள் நிறைந்த சவன்னாவில், தண்ணீரின் அருகில் உள்ள தொலைவுக்குள் காணப்படுகிறது. மேலும் இது ஆறுகள் மற்றும் ஏரிகளுக்கு அருகிலுள்ள புல்வெளிகளிலும் வாழ்கிறது. திறந்த புல்வெளியில் படுத்துக் கொள்ளும் இதன் பண்பு வேட்டையாடிகளுக்கு அணுகக்கூடிய இலக்காக அமைகிறது. மேலும் இதன் தற்போதைய மக்கள்தொகையில் 98% தேசிய பூங்காக்கள் மற்றும் பிற பாதுகாக்கப்பட்ட பகுதிகளிலேயே காணப்படுகின்றது.

சூழலியல் 
உகாண்டா காப்கள்  பெரும்பாலும் புற்கள் மற்றும் நாணல்கள் தாவரவகைகளை உண்ணும்.  உகாண்டா காப்கள் அதிகாலையிலும் மாலையிலும் புற்களை மேய்கின்றன. பகலில் ஆற்றுக்குள் இறங்கி நீர்த் தாவரங்களை உண்கின்றன. தெற்கு சூடானில் உள்ள ஒரு மந்தை வறண்ட காலங்களில் 150 முதல் 200 கிமீ (93 முதல் 124 மைல்) பயணம் செய்ததாக பதிவு செய்யப்பட்டது. பெட்டைகள் அவை பிறந்த  இரண்டாவது வருடத்தில் பாலியல் முதிர்ச்சியடைகின.

இந்த மான்கள் ஆண்களும், பெண்களும் தனித்தனி கூட்டமாக வாழும். இனப்பெருக்க காலத்தில் இந்த ஒற்றுமை சிதைந்து ஒவ்வொரு ஆண் மானும் எல்லையமைத்து வாழும். ஒவ்வொரு மானும் 200 மீ (660 அடி) விட்டம் கொண்ட எல்லைக்குள் இருக்கும். இந்த எல்லைக்குள் வேறு ஆண் மான் நுழைந்தால் சண்டை துவங்கும். பெண் மான் பல ஆண் மான்களுடன் இனச்சேர்கையில் ஈடுபடுகிறது.   பொதுவாக பெண் மான் மழைக் காலத்தின் முடிவில் ஒரு கன்றை ஈனும். கன்றானது நவம்பர் அல்லது திசம்பரில், சுமார் ஒன்பது மாத கர்ப்ப காலத்திற்குப் பிறகு பிறக்கும்.

குறிப்புகள் 

உகாண்டாவின் பாலூட்டிகள்
மறிமான்கள்
இமயமலை காட்டுப் பூனை

இமயமலை காட்டுப் பூனை (Felis chaus affinis)(பெலிசு சாசு அபினிசு) என்பது காட்டுப்பூனையின் துணையினமாகும். 1830ஆம் ஆண்டில் இங்கிலாந்து விலங்கியல் நிபுணர் ஜான் எட்வர்ட் கிரே தாமசி கார்ட்விக்கின் விளக்கப்படத்தின் அடிப்படையில் இதனை விவரித்தார்.

வகைப்பாட்டியல் 
தாமசு கார்ட்விக்கின் இந்திய வனவிலங்குகளின் விளக்கப்படங்களின் தொகுப்பில், இமயமலை காட்டுப் பூனையின் படத்தை உள்ளடக்கியது. இதனை இங்கிலாந்து விலங்கியல் நிபுணர் ஜான் எட்வர்ட் கிரே 1830-ல் “துணை பூனை" பெலிசு அபினிசு என்று பெயரிட்டார்.

19ஆம் நூற்றாண்டில், இந்தியாவில் பல காடுகளில் பூனை மாதிரிகள் துணையினங்களாக முன்மொழியப்பட்டன:

 1832ஆம் ஆண்டில், மேற்கு வங்காளத்தில் உள்ள மிட்னாபூர் காட்டில் பிடிபட்ட பூனை போலி வடிவினை வங்காள ஆசியச் சங்கத்தின் கூட்டத்தில் விவாத மாதிரியாகக் காட்டப்பட்டது. இந்த மாதிரியை நன்கொடையாக வழங்கிய பியர்சன், இது பெலிசு சாசு நிறத்திலிருந்து வேறுபட்டது என்று விவரித்து இதற்கு பெலிசு குடாசு என்ற பெயரை முன்மொழிந்தார்.
 1852ஆம் ஆண்டில், இலங்கையின் இயற்கையியலாளர் எட்வர்ட் பிரடெரிக் கெலார்ட், வட இலங்கையிலிருந்து பெறப்பட்ட பெலிசு சாசு தோலை விவரித்தார். இவர், "சதுப்புநில லினக்சு" உடன் இதன் நெருங்கிய ஒற்றுமையை விவரித்தினார்.

1930களில், போகாக் இயற்கை வரலாற்று அருங்காட்சியகத்தின் காட்டுப் பூனை தோல்கள் மற்றும் பிரித்தானிய இந்தியா மற்றும் அருகிலுள்ள நாடுகளிலிருந்து பெறப்பட்ட பூனைகளின் மண்டையோடுகளை மதிப்பாய்வு செய்தார். உரோமத்தின் நீளம் மற்றும் நிறத்தில் உள்ள வேறுபாடுகளின் அடிப்படையில் இவர் சிந்துவிலிருந்து ஆறு பெரிய தோல்களை பெலிசு சாசு பிரடெரி என்ற பெயரில் தொகுத்தார். இவர் இலங்கை மற்றும் தென்னிந்தியாவிலிருந்து பெலிசு சாசு கெளார்ட்டியின் கீழ் உள்ள மாதிரிகளை வரிசைப்படுத்தினார். ஆனால் வட இந்தியா மற்றும் இமயமலையிலிருந்து பெலிசு சாசு அபினிசு கீழ் வகைப்படுத்தினார்.

2017 முதல், இந்த மூன்று பெயர்களும் பெ. சா. அபினிசு உடன் ஒத்ததாகக் கருதப்படுகின்றன.

மேற்கோள்கள் 

Articles with 'species' microformats
பூனைகள்
பாலூட்டிகள்